ข้อใดเป็นข้อดีของการตอบข้อสอบโดยวางหลักกฎหมาย ระหว่าง นักศึกษาได้คะแนนจากหลักกฎหมายแม้ตอบผิดธง หรือ เสียเวลาในการเขียนตอบข้อสอบ
นักศึกษาได้คะแนนจากหลักกฎหมายแม้ตอบผิดธง เพราะการตอบข้อสอบโดยวางหลักกฎหมายมีข้อดี คือ หากตอบผิดธง นักศึกษา ยังอาจจะได้คะแนนจากหลักกฎหมายบ้าง คะแนนส่วนนี้อาจจะช่วยให้นักศึกษา สอบผ่านก็ได้ ส่วนข้อเสียของการตอบข้อสอบโดยวางหลักกฎหมายคือ ต้องเสียเวลาในการเขียนตอบข้อสอบมาก ถ้าข้อสอบมีหลายประเด็น หากตอบ ข้อสอบวิธีนี้นักศึกษาอาจจะทำข้อสอบไม่ทันจึงขอให้นักศึกษาพิจารณาข้อดีของการตอบข้อสอบโดยฟันธงประกอบด้วย โดยเฉพาะในกรณีที่ข้อสอบ มีหลายประเด็น ต้องพิจารณาว่าการตอบข้อสอบวิธีใดจะเหมาะสมกว่า

การตอบข้อสอบโดยวางหลักกฎหมาย มีวิธีการตอบ คือ


1. วางหลักกฎหมายที่เกี่ยวข้องในคำตอบ


2. นำข้อเท็จจริงในคำถามมาปรับเข้ากับข้อกฎหมาย


3. ให้เหตุผลประกอบ เหตุผลในการตอบอาจจะมาจากทฤษฎีต่างๆ ที่อธิบายไว้ในตำรา คำพิพากษาฎีกา หรือจากหลักกฎหมายอื่น ๆ ที่เกี่ยวข้องก็ได้


4. สรุปผลทางกฎหมาย

การตอบข้อสอบโดยฟันธง จะคล้ายกับการตอบข้อสอบโดยวางหลักกฎหมาย แต่จะตัดข้อ 1. ออก ก็คือ จะนำข้อเท็จจริงในคำถามมาปรับเข้ากับข้อกฎหมาย พร้อมกับให้เหตุผลประกอบ แล้วจึงสรุปผลทางกฎหมาย การตอบข้อสอบวิธีนี้มีข้อดี คือ ไม่ต้องเสียเวลามากในการตอบข้อสอบ โดยเฉพาะในกรณีที่ข้อสอบมีหลายประเด็น หากตอบฟันธงนักศึกษาจะทำข้อสอบได้ทันเวลา อย่างไรก็ตาม การตอบข้อสอบวิธีนี้มีข้อเสีย คือ หากนักศึกษา ตอบผิดธง ก็จะไม่ได้คะแนนจากหลักกฎหมายเลย
ความรู้พื้นฐานกฏหมาย,ข่าวสารทั่วไป สถิติต่างๆ